text: България във водеща новина на Евронюз - НОВИНИ-СТРАНАТА И СВЕТА
  България във водеща новина на Евронюз
  "Борбата на България с корупцията" е заглавието на водещата новина на "Евронюз". По повод началото на българското европредседателство телевизията отбелязва, че страната ни е посочена от "Трансперънси интернешънъл" като най-корумпираната държава-членка на ЕС и многократно е критикувана от Брюксел за подкупите във властта и несправянето с организираната престъпност, предаде БНР.
  "Евронюз" цитира бившият премиер Симеон Сакскобургготски, който твърди, че България има голяма нужда от външна подкрепа. "ЕС има всички възможности да ни дава съвети и наистина са ни посещавали за помощ съдии и инструктори от други европейски страни. Но всичко това трябва да се прави последователно и законно, а не като предупреждение", казва той.
  България ще е в светлината на прожекторите следващите шест месеца и това е шансът София да покаже, че изкоренява проблемите и се реформира за добро, коментира телевизията.